10-moet-lees stories: Donderdag 12 September 2019 | Netwerk24
10-moet-lees stories: Donderdag 12 September 2019
Besige dag? Haal 'n bietjie in met hierdie 10 belangrike nuusstories vir Donderdag 12 September 2019.
1. OORSIG: 'Halfmiljoen mense sedert einde van apartheid vermoor' wys statistiek
Suid-Afrika se jongste jaarlikse misdaadstatistieke is Donderdagoggend amptelik uitgereik. Genl. Khehla Sitole, nasionale polisiekommissaris, en die res van die polisie se topbestuur het die statistieke vir die 2018-'19-boekjaar amptelik tydens 'n sitting van die portefeuljekomitee oor polisie bekend maak.
2. Pa in Karoodorp kry dooie baba in dogter (22) se kas
Die polisie in Graaff-Reinet in die Oos-Kaap doen 'n geregtelike doodsondersoek nadat die lyk van 'n pasgebore baba Woensdagaand in die kamer van 'n jong ma aangetref is.
Johann Rupert Foto: Cornel van Heerden
3. Só daal Johann Rupert se salaris by Richemont
Johann Rupert, voorsitter van Richemont, se vergoeding het met bykans 12% in die pasafgelope boekjaar gedaal. Die jaarverslag vir die boekjaar tot einde Maart toon Rupert het 2,7 miljoen Switserse frank verdien. Dit is in vandag se wisselkoers gelykstaande aan R39,9 miljoen.
4. Vermoorde se broer help vrou, baba langs die pad
Die vermoorde Natasha Mans se broer het vandeesmaand tot die redding van 'n ma van Kaapstad en haar dogtertjie gekom toe die meisie in haar ma se motor op 'n besige pad in die Kaap verstik het.
5. Ninow het vooraf gedagte gehad om seks te hê, sê staat
6. Hlaudi: Ek kon niemand self aanstel nie
Hlaudi Motsoeneng, voormalige bedryfshoof van die SAUK, sê dit was nie hy wat sy eie salaris met miljoene rand verhoog het of onbehoorlike aanstellings gemaak het nie, want dít is die verantwoordelikheid van die menslikehulpbronne-afdeling.7. Boerboel help ma om haar kind uit pitbull se kake te red
"Toe ek my dogtertjie se gille hoor, was my eerste gedagte dat sy die slagoffer van 'n xenofobiese aanval is. Maar toe ek om die hoek hardloop, sien ek hoe 'n pitbull haar aanval en hoe die ander kinders vreesbevange weghardloop."
8. Aftreeoord-twis eindig in skade-vergoeding vir laster
Die sonde wat in 'n Vrystaatse aftreeoord uitgebroei het, het daartoe gelei dat 'n voormalige bestuurder van dié oord skadevergoeding van R30 000 aan 'n bekende prokureur in Welkom moet betaal.
9. Seun (4) uit ouers se sorg gehaal omdat hulle chemo weier
'n Vierjarige seuntjie in Amerika is uit die sorg van sy ouers gehaal omdat hulle weier dat hy chemoterapie vir sy leukemie kry en hom self dokter met onder meer daggaolie.
Paballo Francis (17) wat die naweek weens 'n aneurisme dood is, was 'n talentvolle netbalspeler wat vir die sport geleef het.
10. Netbalspeler (17) sterf in haar slaap weens aneurisme
"Paballo was werklik 'n talentvolle en pragtige kind en ons skool is in rou gedompel," sê Handré Alberts, hoof van die Hoërskool Staatspresident Swart in Brandfort. Alberts sê Paballo Francis (17) het die naweek van hoofpyn gekla. Sy het Saterdag in die bed geklim en in haar slaap gesterf